
RAPORT DE SPECIALITATE 
Privind acordul Consiliului Local al Municipiului Timişoara şi a participării în calitate de partener la elaborarea PUZ –EXTINDERE ZONA INDUSTRIALĂ ŞI REGLEMENTARE DRUMURI DIN TIMIŞOARA, CALEA STAN VIDRIGHIN, NR.9A, conform Certificatului de Urbanism nr.1004 din 25.03.2019


Având în vedere adresa subscrisei SC LISA DRAXLMAIER AUTOPART ROMÂNIA SRL, având sediul în Piteşti, B-dul Nicolae Bălcescu, nr.186 prin care a solicitat acordul Municipiului Timişoara, asupra realizării PUZ-EXTINDERE ZONA INDUSTRIALĂ ŞI REGLEMENTARE DRUMURI, DIN TIMIŞOARA, CALEA STAN VIDRIGHIN, NR. 9A .
Având în vedere adresa CT2019-7399 din 09.01.2020 a Direcţiei Generală D.P.P.R.U prin care ne aduce la cunostinţă că este în derulare contractul de prestări servicii nr.186/14.10.2019 aferent obiectivului de investiţii „SF Amenajare Inel IV tronsonul Calea Buziaşului – Malul stâng al Canalului Bega. Prin tema de proiectare s-a solicitat amenajarea unui drum cu 4 benzi de circulaţie, amenajare trotuare, piste pentru biciclete, spaţii verzi şi locuri de parcare .
[bookmark: _GoBack]Subscrisa SC LISA DRAXLMAIER AUTOPART ROMÂNIA SRL deține in Municipiului Timișoara, Calea Stan Vidrighin,  o suprafața de teren de aproximativ 130.000 de metrii pătrați (Extras CF 526987 cu suprafață de 60323 mp, Extras CF 446104  cu o suprafață de 58443 mp CF 446672 cu o suprafață de 5000 mp, Extras CF nr. 421818 Timișoara cu o suprafață de 3380 mp. 
Subscrisa a conceput un plan de dezvoltare pe o perioada de 15 ani. 
Scopul acestui plan este dezvoltarea în Timișoara a unui centru de cercetare dezvoltare si crearea primei fabrici de baterii auto din Romania. Fabrica va fi complet automatizată, cu tehnologie de ultimă generație. 
Complexul gândit  de arhitecții DRÄXLMAIER va cuprinde 5 clădiri de producție, concentrate în jurul  unei clădiri- nucleu. „Clădirea – nucleu” va fi o clădire de birouri modernă, cu spaţii sociale, cantine si laboratoare de cercetare. 
Spaţiile de producție vor avea o suprafață estimată de  aproximativ 35.000 de mp, în timp ce spaţiile de birouri vor avea o suprafață  estimată de aproximativ 16.000 mp. 
Dezvoltarea preconizată  este una modernă si sustenabilă şi are în vedere amenajarea de spaţii verzi si spaţii de recreere.  
Dezvoltarea este concepută în doua etape: Etapa întâi, 2020-2021, presupune construirea primei hale de producție, cu o suprafață  de 10125 mp şi Etapa a doua 2022-2030, construirea Clădirii – nucleu cu o suprafață de 15 300 mp  şi a următoarelor spații de producție. 
Acest aviz nu implică costuri pentru Municipiul Timişoara, aceasta reprezentând doar acordul pentru a putea începe elaborarea Planului Urbanistic Zonal mai sus menţionat .
Planul Urbanistic Zonal va fi elaborat integral de către SC LISA DRAXLMAIER AUTOPART ROMÂNIA SRL. Municipiul Timişoara nuva suporta nici o cheltuială a acestuia .
 	Începând din anul 2017, Subscrisa a procedat la înregistrarea imobilelor deținute in  Sistemul informatic integrat de cadastru și carte funciară -”eTerra”, în vederea clarificării situației juridice a terenurilor aflate în incinta DRÄXLMAIER. În urma acestor lucrări au fost identificate fostele drumuri de exploatare care, în trecut, deserveau terenurile respective. Având în vedere schimbarea categoriei de folosinţă a drumurilor şi achiziționarea de către DRÄXLMAIER a terenurilor deservite de aceste drumuri şi alipirea acestora, Subscrisa a realizat pe cheltuiala proprie intabularea drumurilor de exploatare în suprafață totala de 4.368 mp (Extras CF 447131, nr. cad. 447131 (DE 388/1/1/10), 1194 mp; Extras CF 447252,  nr. cad 447252 (DE 388/1/6/2), 669 m, Extras CF 447115,  nr. cad 447115 (DE 389/4/1), 1705 mp), cu proprietar Municipiul Timișoara, intabulare drept de administrare Consiliul Local Timișoara.  Acest lucru s-a realizat după audienta avută la Primăria Timișoara în martie 2018, în conformitate cu cele agreate cu reprezentanții Primărie Timișoara . 
Soluția agreată în martie 2018 şi în ianuarie 2019, de reprezentanți Primăriei Timișoara, domnul Primar și consilierii acestuia şi cei ai DRÄXLMAIER a fost mutarea drumurilor de exploatare, proprietate a Municipiului Timișoara, care traversează proprietatea noastră, pe limita de proprietate a DRÄXLMAIER. 


     	Având în vedere cele de mai sus, supunem spre aprobare emiterea unei hotărâri privind acordul Consiliului Local al Municipiului Timişoara şi a participării în calitate de partener la elaborarea PUZ –EXTINDERE ZONA INDUSTRIALĂ ŞI REGLEMENTARE DRUMURI DIN TIMIŞOARA, CALEA STAN VIDRIGHIN, NR.9A, conform Certificatului de Urbanism nr.1004 din 25.03.2019.

